Document ID: 31991R2238

KOMISSION ASETUS (ETY) N:o 2238/91,
annettu 26 päivänä heinäkuuta 1991,
kolmansista maista tuotavan humalan mukana seuraavien todistusten ja yhteisön todistusten vastaavuudesta annetun asetuksen (ETY) N:o 3077/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 5 artiklan 2 kohdan,
sekä katsoo, että
komission asetuksessa (ETY) N:o 3077/78(3), sellaisena kuin se on viimeksi muutettuna asetuksella (ETY) N:o 2835/90(4), on hyväksytty eräistä kolmansista maista tuotavan humalan mukana seuraavien todistusten ja yhteisön todistusten vastaavuus ja annettu luettelo näiden maiden laitoksista, joilla on valtuudet myöntää vastaavuustodistuksia,
Itävalta on sitoutunut tämän jälkeen noudattamaan humalan ja humalatuotteiden kaupan pitämiselle asetettuja vaatimuksia ja valtuuttanut laitoksen myöntämään vastaavuustodistuksia; tämän vuoksi nämä todistukset olisi hyväksyttävä yhteisön todistuksia vastaaviksi ja päästettävä niihin liittyvät tuotteet vapaaseen liikkeeseen; on tarpeen tehdä lisäys asetuksen (ETY) N:o 3077/78 liitteeseen tässä tarkoituksessa, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 3077/78 ilmaisut seuraavasti:
TAULUKON PAIKKA
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1991.

Labels: 3
17